- Ես` որպես ճարտարապետ, ուզում եմ ասել, որ կարևոր խնդիր է, որ քո նախագծած շենքը չլինի միայն մի տեսակ մարդու համար, դա ամենակարևորն է: Այստեղ պատվիրատուի և ճարտարապետի մարդկային տեսակի խնդիր էլ կա: Բացի փողից, նաև խնդիր է ցանկությունը. ուզու՞մ ես, որ դա լինի լավագույն շենքը… Բայց եթե սահմանափակ աշխարհայացքով, կարճ խելքով «օբյեկտ» ես ուզում սարքել, պարզ է, որ քեզ ոչինչ չի հետաքրքրի. կույրը կգա՞ այստեղ, հաշմանդամություն ունեցող մարդը կկարողանա՞ ներս մտնել, թե՞ ոչ, դու քո շրջապատի համար մի բան կկառուցես, հարցը կփակվի: Եթե ուզում ես ստանալ մի շենք, որ լինի բոլորի համար, համընդհանուր դիզայնով շենքը կլինի խնդրի լուծումը: